মঙ্গলকোটে নিপা আতঙ্ক, সরকারি গাফিলতির অভিযোগে সরব কুয়ারপুর গ্রাম

বর্ধমান- পূর্ব বর্ধমানের (East Burdwan) মঙ্গলকোট (Mangalkot) ব্লকের কুয়ারপুর (Kuarpur) গ্রামে বাসিন্দা কর্মসূত্রে উত্তর ২৪ পরগনার (North 24 Pargana) একটি বেসরকারি নার্সিংহোমের নার্স। এই নার্সের শরীরে নিপা ভাইরাসের (Nipah virus) সংক্রমণ ধরা পড়ায় তীব্র চাঞ্চল্য ছড়িয়েছে। আক্রান্ত ওই তরুণী উত্তর ২৪ পরগনার বেসরকারি হাসপাতালে কর্মরত ছিলেন বলে জানা গিয়েছে। তবে প্রশাসনের ভূমিকা নিয়ে ক্ষোভ উগরে দিয়েছেন স্থানীয় বাসিন্দারা।

জনহীন বাড়ি, তবু সংক্রমণের ভয়। আক্রান্ত নার্সের বাড়িতে গিয়ে দেখা যায় সেটি বর্তমানে তালাবন্ধ। তবে গ্রামবাসীদের দাবি, বাড়ির মালিকরা না থাকলেও নিয়মিত যাতায়াত রয়েছে গৃহকর্মীদের। বাড়িটি সম্পূর্ণ জনশূন্য না হওয়ায় সংক্রমণের ঝুঁকি থেকেই যাচ্ছে বলে তাঁদের আশঙ্কা। গ্রামবাসীদের অভিযোগ মূলত প্রশাসনের “গা-ছাড়া” মনোভাব নিয়ে।

​তাঁদের অভিযোগ, সরকার থেকে শুধুমাত্র এলাকায় স্প্রে করেই দায় সারা হয়েছে। ভাইরাসের ভয়াবহতা অনুযায়ী যথাযথ ব্যবস্থা নেওয়া হয়নি। আক্রান্তের বসতবাড়ির সংলগ্ন এলাকা এখনও ঘিরে ফেলা (Containment) বা সিল করা হয়নি। ফলে সাধারণ মানুষের অবাধ যাতায়াত বজায় রয়েছে।

আরও পড়ুন- মকর সংক্রান্তিতে ডাবল ধামাকা! সূর্য–শনির কৃপায় বছরের শুরুতেই খুলবে সৌভাগ্যের তালা

​আক্রান্ত নার্স গ্রামে ফেরার পর তাঁর সংস্পর্শে বা মেলামেশায় যারা এসেছিলেন, তাঁদের চিহ্নিত করে পরীক্ষা (Tracing and Testing) করা হয়নি বলে অভিযোগ। আতঙ্কে দিন কাটছে প্রতিবেশীদের

​নিপা ভাইরাসের মতো মারণ ব্যাধি নিয়ে এলাকায় সঠিক সচেতনতামূলক প্রচার বা ব্লক স্বাস্থ্য দফতরের পক্ষ থেকে কোনো বিশেষ নজরদারি না থাকায় রীতিমতো আতঙ্কে দিন কাটাচ্ছেন কুমারপুরের মানুষ। তাঁদের দাবি, অবিলম্বে এলাকাটি চিহ্নিত করে প্রয়োজনীয় স্বাস্থ্যবিধি বলবৎ করা হোক এবং সংস্পর্শে আসা ব্যক্তিদের লালারস পরীক্ষার ব্যবস্থা করা হোক।